Glèisa de Sant Trefume

La Glèisa de Sant Trefume es una glèisa catolica e anciana catedrala bastida entre lei sègles XII e XV dins la vila d'Arle, en Provença. La glèisa es un important exemple d'arquitèctura romanica, lei esculpturas subre lo portau, en particular lo Darrièr Jutjament, e lei colomnas dins lei clastras adjacentas, son consideradas coma d'exemples bèus d'esculptura romanica.